54 leeus op Bloem-plaas doodgemaak | Maroela Media
54 leeus op Bloem-plaas doodgemaak
Argieffoto ter illustrasie van leeus by Madikwe-natuurreservaat (Junie 2014) Foto: AP Photo/Kevin Anderson, File
Altesaam 54 leeus is verlede week op 'n plaas buite Bloemfontein doodgemaak en die beleid, wat minister van omgewingsake Edna Molewa verlede jaar goedgekeur het dat 800 permitte toegeken sal word om leeubene na die buiteland uit te voer, sal noukeurig ondersoek word.
Dié bene word in Asië gebruik om gesondheidsprodukte te maak.
Die DBV in Bloemfontein is besig met 'n formele klag van dieremishandeling teen die plaaseienaar en voorman, het Reinet Meyer, senior inspekteur vir die organisasie, gesê. Sy het gesê 26 leeus is op die een dag en toe weer 28 leeus op die volgende dag op die plaas doodgemaak.
Sy het glo twee leeus gesien wat 'n paar dae lank in vervoerkratte aangehou is en het die toestande waaronder die leeus aangehou is as "heeltemal onaanvaarbaar" beskryf.
Om leeus, wat in aanhouding grootgemaak is, dood te maak, is nie in Suid-Afrika onwettig nie, tensy die behoorlike permitte bekom is. Natuurbewaarders voer egter aan die maatreëls wat ingestel is om hierdie bedrywighede te reguleer, is baie swak en die wettige mark kan Afrika se wilde leeus bedreig as die vraag na karkasse toeneem.
Owerhede in Vrystaat ondersoek bewerings van wangedrag op die plaas waar die leeus doodgemaak is.
Dirk Hagen, 'n provinsiale beampte, het aan die Associated Press bevestig die plaaseienaar se permit is gekanselleer totdat die ondersoek afgehandel is.
Die plaaseienaar voer egter aan 'n veearts en 'n natuurbewaringsamptenaar is by wanneer die leeus uitgesit word en dat al die aktiwiteit op sy plaas wettig is en aan wetgewing voldoen.
Bene van Afrika-leeus het 'n plaasvervanger geword vir tierbene in tradisionele medisyne in China en die suidooste van Asië nadat tierbevolkings afgeneem en strenger bewaringsmaatreëls ingestel is om hulle te beskerm.
Die wettige uitvoer van leeukarkasse in Suid-Afrika het van ongeveer 50 karkasse in 2008 tot nagenoeg 600 toegeneem. Die departement van omgewingsake het toe 'n beperking van 800 karkasse ingestel.
Daar is 'n hele paar duisend wilde leeus en ongeveer 8 000 leeus, wat in aanhouding grootgemaak is, in Suid-Afrika, aldus Andrew Venter, uitvoerende vervaardiger van Blood Lions, 'n dokumentêr wat die betrokke bedrywighede in die land ondersoek.
Talle leeus, wat in aanhouding grootgemaak word, word doodgemaak deur betalende kliënte in 'n praktyk wat "geblikte jag" genoem word.
Dodetal styg na sewe by Sibanye-Stillwater
Losprys van R6 miljoen vir baba Eden geëis
Vir mens en dier leef ons in n wrede wêreld
Alles ter wille van geld
Waar is almal wat nou die hel in was vir Mnr Hodge en afgegaan het oor die leeu se skiet op sy oord! Hiérdie artikel verg sulke kommentaar want DIT is die willekeurige en opsetlike afmaai van leeus!
Mag die plaas eienaar en ander wat betrokke is, asb ook perongeluk te ver in die hok loop!!!! Wat hulle doen is totaal onaanvaarbaar. Maak eerder n wet dat leeus mag glad nie meer in kampe of hokke gehou word nie.
Nog weer korrupsie ? Is edna molewa nie dalk betrokke nie? Om 800 per jaar te vermoor is onsettend!
Die reënboog nasie word elke dag meer en meer die muishond in die westerse werèld
Boos, boos, boos. Ek vra vir Goddelike ingryping want niks help meer om hierdie boosheid te besweer nie.